මෙරටට පනවා තිබූ මත්ස්‍ය අපනයන තහනම ඉවත් කළ බවට යුරෝපා සංගමයේ ධීවර හා සමුද්‍ර කටයුතු පිළිබද අධ්‍යක්ෂ ජනරාල් කාර්යාලය දැනුම් දැනුම්දී ඇතැයි ධීවර හා ජලජ සම්පත් සංවර්ධන අමාත්‍ය මහින්ද අමරවීර ප්‍රකාශ කළා.තිස්සමහාරාමයේ අද (21) පැවති විශේෂ මාධ්‍ය හමුවකට එක්වෙමින් අමාත්‍යවරයා කියා සිටියේ ඒ අනුව ලබන ජූලි මාසයේ සිට යුරෝපා රටවලට යළි මසුන් අපනයනය කිරීමට ශ්‍රී ලංකාවට අවස්ථාව හිමිවන බවයි.එමගින් වාර්ෂිකව අහිමිවූ රුපියල් කෝටි 1600 ක ආදායම ද උපයා ගැනීමට හැකිවන බව අමාත්‍යවරයා කියා සිටියා.තවද ඇගලූම් සදහා පනවා ඇති යුරෝපා තහනම ඉවත් කර ගැනීමට මෙය රුකුලක් වනු ඇති බවයි ධීවර අමාත්‍ය මහින්ද අමරවීර තවදුරටත් සදහන් කළේ.